जाट आरक्षण समिति ने दिया दिल्ली कूच के लिए न्योता
अखिलभारतीय जाट आरक्षण समिति की टीम शनिवार को रतिया पहुंची। समिति ने आरक्षण की मांग को लेकर दिल्ली कूच को लेकर जाट, जट सिख, रोड़, बिश्नोई, त्यागी, मुस्लिम जाट समाज के लोगों को न्यौता दिया। टीम में जिला आरक्षण संघर्ष समिति के प्रधान रघुबीर सिंह, रतिया खंड प्रधान मांगे राम, रामकुमार मेहला, बलदेव सिंह, पूर्व सरपंच दरिया सिंह, सूरत गाजूवाला, जट समाज के प्रधान गुरदीप चहल, बलवंत सिंह, संजय बिश्नोई भी शामिल थे। समिति के लोगों ने शहर के साथ-साथ विभिन्न गांवों में समाज के लोगों को दिल्ली कूच करने का न्यौता दिया। जिला प्रधान रघुबीर सिंह ने कहा कि आरक्षण की मांग को लेकर 20 मार्च को समाज के लोग दिल्ली कूच करेंगे। उन्हें न्यौता दिया जा रहा है कि वे अधिक से अधिक संख्या में दिल्ली पहुंचने के साथ साथ भूना में दिए जा रहे जिला स्तरीय धरने में भी शामिल हो।
रतिया। दिल्ली कूच का न्यौता देने पहुंचे अखिल भारतीय जाट आरक्षण समिति जिला प्रधान रघुबीर सिंह, रतिया खंड प्रधान मांगे राम, रामकुमार मेहला आदि।
hin_Deva hin_Deva awa_Deva